**PRAKTINĖ UŽDUOTIS**

**Nuosavo verslo pliusai ir minusai**

**Užduotis tikslas.** Ugdyti gebėjimą objektyviai įvertinti nuosavo verslo privalumus ir trūkumus, siekiant priimti pagrįstą sprendimą dėl šios karjeros galimybės.

**Ką reikia atlikti?**

Nuosavas verslas yra daugelio svajonė, nes dažnai pabrėžiami tokie aspektai kaip laisvė priimti sprendimus, neribotos pajamos ir prestižas. Tačiau kiekviena veikla turi ir trūkumų, kuriuos taip pat svarbu apsvarstyti. Nuosavas verslas taip pat yra viena iš karjeros galimybių.

Perskaitykite pateiktą nuosavo verslo pliusų ir minusų sąrašą ir įsivertinkite, kuriuos privalumus ir trūkumus jūs matote kaip reikšmingiausius. Vertindami apibraukite tuos punktus, kurie jums asmeniškai atrodo svarbūs.

|  |
| --- |
| Nuosavo verslo vertinimo blankas |
| Nuosavo verslo pliusai: |
| * Pats būsiu sau bosas * Dirbsiu kada norėsiu * Galėsiu laisvai disponuoti finansais * Būsiu laisvas ir nepriklausomas * Susipažinsiu su verslo subtilybėmis * Labiau pasitikėsiu savimi * Turėsiu didesnę motyvaciją dirbti, nes darysiu tai, kas man patinka * Man negrės bedarbystė * Man patiks kurti naujas verslo idėjas * Aš galėsiu pats planuoti veiklas * Aš galėsiu pats planuoti savo laiką * Galėsiu pinigus uždirbti iš savų idėjų * Uždirbsiu neribotą kiekį pinigų * Įgysiu vertingos patirties, kurią galėsiu panaudoti kitais gyvenimo etapais * Nepaisant to, kad turėsiu savo verslą, man bus galimybė dirbti ir samdomą darbą |
| Nuosavo verslo minusai |
| * Visa atsakomybė guls ant mano paties pečių * Galiu prarasti visas savo investicijas * Turėsiu anksti pradėti darbą * Tikėtina, kad teks dirbti iki vėlumos * Turėsiu organizuoti savo darbą labai kruopščiai * Turėsiu įtikinėti kitus žmones man padėti * Turėsiu gebėti parduoti idėjas ar daiktus kitiems * Turėsiu išlaikyti darbo vietas * Turėsiu mokėti atlyginimus ir mokesčius * Turėsiu skolintis pinigus iš bankų ar pažįstamų, giminaičių * Greičiausiai turėsiu atsisakyti kitų darbų * Turėsiu mokytis verslui reikalingų gebėjimų * Turėsiu spręsti problemas susijusias su mano verslu * Turėsiu siekti užtikrinti, kad verslas nenutrūktų, kad nuolat generuotų pinigų srautus. * Turėsiu dirbti labai daug. |

Pagalvokite, ar galite įvardyti papildomų nuosavo verslo pliusų ar minusų, kurie nebuvo išvardyti. Įsivertinkite, ar ši karjeros galimybė jums yra patrauklesnė už kitas alternatyvas, ir ar nuosavas verslas galėtų būti ilgalaikis jūsų karjeros tikslas.